Balansering van die moederlike-ma en die sexy-vrou - Gesonde Seks Blog
Balansering van die moederlike-ma en die sexy-vrou
by Timothy Kieswetter in Intiem Tydskrif
Dit is ‘n feit soos ‘n koei, dat vrouens geniet om oor koeitjie en kalfies te praat, sommige hou selfs daarvan om ou koeie uit slote te grawe. Maar een ding wat ‘n vrou nie van hou nie is om soos ‘n koei te voel nie.
Dit laat my dink aan ‘n droom wat ‘n vrou, moeder van ‘n nuweling gehad het. Sy droom dat sy soos Nebukadnesar saam met die melk-koeie wy. Die laaste ding wat sy kan onthou is dat haar baba aan haar bors aan die slaap geraak het. En nou dié droom, waar sy gelei word vir vêrdere produksie. Sy skrik skielik wakker. Die droom voel so ‘real’, dit voel asof die melk masjien nog op haar is. Sy maak oop haar oë en sien haar man se hand, besig om met haar borste te speel.
So is die nimmer eindende aanvaar, behoefte, demand vir die vrou se lyf. Sodra die kinders se magies vol en ogies toe is, is dit ‘pa’ se beurt vir ogies oop en meneertjie op!
Dit is seker die moeilikste ding om die rol van ‘n goeie moeder en goeie vrou te balanseer. As jy in die spieël na jou borste kyk, wat sien jy? Aan wie behoort hulle? “Baba en man.” Hoor ek baie van julle antwoord. Maar dit is juis waar die probleem lê, jy sien jou borste in dieselfde lig as ‘n koei se spene. Daar vir ander se plesier, eerder as om jou borste te sien as ‘n teken van ‘n volmaakte, spesiale, seksuele, individuele vrou vir wie jy is.
Rol byvoeging i.p.v. rol verplasing.
Die transformasie, metamorfose wat die vrou moet deur gaan van sexy-vrou tot moederlike-ma kan baie stres op ‘n huwelik plaas. Dit verduidelik dalk die hoë egbreuk gevalle wat oor die tydperk tussen swangerskap en babas grootmaak, plaasvind. Dit kan wees omdat nie die man of vrou word gewaarsku of voorberei vir wat voorlê nie. Hierdie proses van rol verandering begin al in ons kinderdae. Kind ontwikkel in tiener, tiener ‘mature’ na volwassene, enkel volwassene raak verloof en verander na man of vrou. Die liefde tussen man en vrou veroorsaak die transformasie na ouerskap toe. Maar dit is belangrik om te besef dat met elke nuwe rol en verantwoordelikheid, bly die vorige rol se behoeftes en begeertes. Die ma moet nog steeds ‘n ‘sexy’ vrou bly, wat steeds haar eie persoon is, wat soms steeds selfsugtige behoeftes koester. Die nuwe rol vervang nie die vorige rol nie, dit voeg net daarby.
Want die vrou wat moeder is vir haar kinders is nog steeds vrou tot haar man. Die uitdaging is om sexy-vrou se nuwe plek te vind langs moederlike-ma.
Wat gaan aan in manlief se kop?
Mans is ook skuldig om in hierdie tyd seksueel terug te trek in die huwelik, want hy wil nie graag nog ‘n ‘kind’ wees wat versoeke ‘demands’ maak op ma se tyd nie. Hy besef sy vrou is uitgeput teen die einde van ‘n dag en wil nie graag vir haar laat voel dat sy nog ‘werk’ moet doen deur om hom te plesier nie. Daarom benader hy sy vrou minder vir seks, maar hy trek ook emosioneel terug. Hy sny homself af sodat hy nie seksueel sy vrou nodig het. Ongelukkig veroorsaak dit ‘n afstand tussen man en vrou. ‘n Emosionele kouete veroorsaak deur ‘n seksuele koudheid. Die vrou voel alleen in haar ouerskap en die man mis sy vrou.
Seks as ‘n werk eerder as plesier!
Seks moet nie gesien word as ‘n plig of ‘werk’ nie want as die vrou slegs seks vir haar man gee omdat sy voel dit sal hom happy hou, gaan daar baie minder kere wees waar seks gaan plaasvind. Sy moet al klaar onselfsugtig wees met haar kinders se behoeftes. Nou moet sy haarself ‘opoffer’ vir haar man se begeertes. Die oplossing? Sy moet haarself sien en respekteer as ‘n seksuele wese. Sy moet seks hê vir haar eie genot! Sy moet seks betree omdat dit vir haar plesier, vreugde en bevrediging gaan gee. God het die vrou ‘n seksuele wese gemaak om haar seksualiteit te geniet. Seks was nie vir die vrou gegee om haar man tevrede te hou nie. Sonder hierdie begrip sal sexy-vrou sukkel om langs moederlike-ma te bly staan.
‘n Groot probleem glip in as die vrou haarself nie eers so gesien het voordat sy ‘n moeder geword het. As seks iets word wat die vrou moet doen vir die man, word dit op dieselfde rak gesit as om kos te maak, wasgoed te was en om die huis skoon te maak. Wie sal ooit seks dan geniet?
“Sex is not between the legs, but between the ears” en dit raak al hoe meer waar wanneer daar ‘n baba in die huis is. Voor die tyd was daar baie tyd vir die ‘mood’ om vanself te ontwikkel tussen jou en jou man, maar met ‘n baba is dit heeltemal ‘n ander atmosfeer wat ons van praat. Moenie wag tot jou omstandighede weer moet terugkeer na ‘normaal’ nie, voordat jy weer intiem met jou man verkeer, want in die lang-wag proses is daar ‘n kans dat julle van mekaar kan wegbeweeg.
Die 3 funksies van seks
Seks het 3 funksies in ‘n huwelik; Reproduksie, Verhouding en Genot. Met reproduksie-seks gaan dit oor die bio-chemiese mens wees. Wanneer ‘n vrou in haar ovulasie siklus is, word daar hormone afgeskei wat haar baie meer lus maak vir seks. Hierdie bewuste of onbewuste begeerte om kinders te kry sal veroorsaak dat sy meer seks wil hê. Maar sodra sy swanger raak het seks sy funksie gevul en is nie meer so nodig nie.
Met genot-seks is dit passievolle, spelerige, eksperimentele en spontane -seks. Dalk met nuwe seks-posisies of speelgoed eksperimenteer. Dalk selfs een of twee fantasie uit te leef.
Met verhouding-seks, is seks soms ‘werk’, in die sin dat ons nie iets dadelik (genot) of sigbaar (reproduksie) daaruit kry nie. Soms is seks nodig sodat ons aan ons verhouding kan werk. Soms moet ons seks hê al voel ons nie lus nie. Verhouding-seks is soos die sement waarmee ons die res van ons huwelik bou.
So hier is so paar praktiese wenke vir die sexy-vrou om aan die lewe te bly:
• Gee vir jou man ruimte en permissie om te masturbeer. Hierdie sal baie druk van jou afhaal om te voel dat jy altyd aan sy behoeftes moet vervul.
• As jy bekommerd is oor waaraan hy gaan dink as hy masturbeer, gee vir hom verleidelike foto’s van jouself, skep ‘n fantasie waarin jy en hy mekaar kan geniet, wees kreatief en gee vir hom iets om aan te dink.
• Soms is jy net fisies en emosioneel te moeg vir penetrasie, maar dit hoef nie te beteken dat julle nie intiem kan wees nie. Vind ‘n ander manier om intiem te wees, wat jy wel voor kans sien, soos orale seks, gesamelike masturbasie of net erotiese tas. Nie alle intieme tye hoef te eindig in orgasme nie. Laat die opwinding opbou oor ‘n paar dae, tot julle al twee so lus is, jy gee nie om jou slaap bietjie uit te stel nie.
• Deur die loop van die dag, begin solank om aan vanaand te dink! Dit help as jy sexy onderklere aantrek of jouself bederf met ‘n nuwe haarstyl of rok.
• Ontdek en geniet jou eie seksualiteit, lingerie, fantaseer oor jou man, raak verlief op jouself!
• Midnight sex! Maak jou man wakker op ‘n ander manier! Jy voel beter na ‘n paar ure se slaap en staan in elk geval op vir baba. Jou man sal nie lank kwaad bly dat jy hom wakker gemaak het nie.
• Moenie dat jou kind saam met julle in die bed slaap nie, dit is ‘n mood-spoiler.
• Vry mekaar voor die kind. Maak jou kinders groot in ‘n huis waarin dit duidelik is pappa en mamma is nog verlief op mekaar.
Seks is nie net ‘n fisiese daad nie, maar eerder ‘n afkorting vir jou seksualiteit. Jou seksualiteit speel ‘n groot rol in jou algehele identiteit en selfbeeld. So as jy jou selfbeeld van Jersey melk-koei wil verander na ‘n sexy-godin gaan jy jou uitkyk en persepsie oor jou seksualiteit moet verander. En die beste manier om dit te doen is om
Sukkel jy om die sexy-jy weer te vind tussendeur al die demands van mamma-wees? Ons het ‘n 4 week kursus wat vir jou gaan help om weer die inner seksgodin in jou te vind en los te laat.
Tagged in: ouerskap selfbeeld selfbewus
Is seks goed en goddelik?
Om 'n gesonde seksuele verhouding te hê, is om 'n ...
selfbeeld scripture verse verslawing seks lus Die Stripshow produksie seks vrese egskeiding Vadersdag intimiteit rape jaloesie puberteit ouerskap Gesonde Huwelik paklase Thank You lae libido Kommunikasie Tieners Mentorskap e-Kursus pornografie Masturbasie Porn seksvoorligting verkragting skreeu verkrag orale seks premature ejakulasie molestering stilstuipe bly kalm Congratulations blow job libido Ontbyt in die bed en Seks in die kombuis affair selfbewus Wat Adam my van Seks geleer het religion seksuele misdaad skei theology social media Die Naakte Feite vergifnis kieswetter CUM boekwinkels Boeke emosies kinders cheating